b'\n_START_ARTICLE_\nArheolo\xc5\xa1ko nalazi\xc5\xa1te Ad basilicas pictas\n_START_PARAGRAPH_\nArheolo\xc5\xa1ko nalazi\xc5\xa1te Ad basilicas pictas u Splitu, za\xc5\xa1ti\xc4\x87eno je kulturno dobro. _NEWLINE_Objekti s nalazi\xc5\xa1ta sagra\xc4\x91eni su u 1. stolje\xc4\x87u. Naziv lokaliteta Ad basilicas pictas ("Kod oslikanih bazilika") potje\xc4\x8de iz povijesnih izvora u kojima se ozna\xc4\x8dava polo\xc5\xbeaj srednjovjekovne crkve sv. Andrije._NEWLINE_Pod oznakom Z-4541 zavedeno je kao nepokretno kulturno dobro - pojedina\xc4\x8dno, pravna statusa za\xc5\xa1ti\xc4\x87ena kulturnog dobra, klasificiranog kao arheolo\xc5\xa1ka ba\xc5\xa1tina.\n_START_SECTION_\nArheolo\xc5\xa1ka istra\xc5\xbeivanja\n_START_PARAGRAPH_\nPrva arheolo\xc5\xa1ka istra\xc5\xbeivanja ovog lokaliteta vo\xc4\x91ena su 1953./1954. i 1956./1957. za Arheolo\xc5\xa1ki muzej u Splitu, a poduzimaju ih Duje Rendi\xc4\x87 Mio\xc4\x8devi\xc4\x87 i Branimir Gabri\xc4\x8devi\xc4\x87. Tijekom 1957. radovima se priklju\xc4\x8duje i Tomislav Marasovi\xc4\x87, u ime Urbanisti\xc4\x8dkog biroa za Dalmaciju. Na temelju tih istra\xc5\xbeivanja T. Marasovi\xc4\x87 donosi idealnu tlocrtnu rekonstrukciju dviju crkvenih gra\xc4\x91evina koje su me\xc4\x91usobno bile povezane i nose naziv "basilicae geminae"._NEWLINE_Jedna od ovih dviju gra\xc4\x91evina mo\xc5\xbee se identificirati kao ve\xc4\x87 spomenuta crkva sv. Andrije,  u kojoj je 1185. god. splitski nadbiskup Petar Ugrin sazvao provincijsku crkvenu sinodu. Ve\xc4\x87 pri ovim istra\xc5\xbeivanjima uo\xc4\x8deno je da je sklop nastao na temeljima starijeg anti\xc4\x8dkog objekta izgra\xc4\x91enog prije Dioklecijanove pala\xc4\x8de. Nalazi keramike, novca, stakla i elemenata no\xc5\xa1nje (Sl. 3) govore nam o kontinuitetu lokaliteta od prvih stolje\xc4\x87a poslije Krista do sredine kasnog srednjeg vijeka._NEWLINE_Pri igradnji stambene zgrade 1965. gododine, tridesetak metara sjevernije na\xc4\x91ena je grupa anti\xc4\x8dkih zidova i kasnoromani\xc4\x8dka baza stupa. Ove nalaze arheolozi povezuju uz ostatke bazilika. U sije\xc4\x8dnju 1997. gra\xc4\x91evinski radovi zapo\xc4\x8deti na mjestu lokaliteta djelomi\xc4\x8dno su devastirali arheolo\xc5\xa1ki zna\xc4\x8dajne slojeve, nakon \xc4\x8dega je Konzervatorski odjel u Splitu zabranio radove. U periodu od 13. sije\xc4\x8dnja do svibnja 1997. vo\xc4\x91ena su revizijsko-za\xc5\xa1titna istra\xc5\xbeivanja koja su dovela do zna\xc4\x8dajnih spoznaja o fazama razvoja i kontinuitetu ovog lokaliteta. _NEWLINE_O postojanju dviju crkava na tome mjestu sv. Andrije i sv. Ivana znalo se iz crkvenih dokumenata iz 16. i 17. stolje\xc4\x87a koji ih spominju kao \xe2\x80\x9cecclesiae pictae\xe2\x80\x9d, a crkvu sv._NEWLINE_Andrije \xe2\x80\x9c...quae dicat picta...\xe2\x80\x9c (koja se naziva obojenom) spominje ve\xc4\x87 Toma Arhidakon, splitski kroni\xc4\x8dar (1200. - 1268.) u svom djelu \xe2\x80\x9cHistoria Salonitana\xe2\x80\x9d_NEWLINE_u kojemu pi\xc5\xa1e da je u toj crkvi odr\xc5\xbean 1185. va\xc5\xbean crkveni sinod. _NEWLINE_Prilikom radova za vodovod i kanalizaciju na\xc4\x91eni su ostaci zidova koji su bili definirani kao zidovi starokr\xc5\xa1\xc4\x87anskih dvojnih bazilika, nastalih u_NEWLINE_ranijem anti\xc4\x8dkom sklopu. Bazilike su bile ukra\xc5\xa1ene vi\xc5\xa1ebojnim mozaicima. Prilikom izgradnje temelja za jednu vi\xc5\xa1ekatnicu mozaici su uni\xc5\xa1teni, a radovi su poslije toga obustavljeni. Podizanje kr\xc5\xa1\xc4\x87anskih bazilika nad ostacima anti\xc4\x8dke gra\xc4\x91evine (kazali\xc5\xa1ta-odeona) iztra\xc5\xbeiva\xc4\x8di temelje na nalazima novaca ostataka keramike._NEWLINE_Tu je na\xc4\x91en i krsni zdenac kri\xc5\xbenog tlocrta oblo\xc5\xbeen plo\xc4\x8dama egipatskog alabastera. \xc4\x8citava pri\xc4\x8da o obojenim bazilikama ispri\xc4\x8dana na izlo\xc5\xbebi A d_NEWLINE_basilicas pictas na 24 dobro dizajnirana panoa, ukra\xc5\xa1ena_NEWLINE_duhovitom i edukativnom marginom s pregledom povijesti Splita, a zavr\xc5\xa1ava vizijom budu\xc4\x87nosti lokaliteta obojenih crkava._NEWLINE_Izlo\xc5\xbebu je zamislila i ostvarila grupa splitskih arheologa iz Uprave_NEWLINE_za za\xc5\xa1titu kulturne ba\xc5\xa1tine konzervatorskog odjela u Splitu.'